Otto Magnus von Stackelberg (1736–1800)

Krahv Otto Magnus von Stackelberg (18. veebruar (7. veebruar vkj) 1736 – 8. november 1800 Dresden) oli Venemaa keisririigi diplomaat.

Otto Magnus sündis oma samanimelise isa, Otto Magnus von Stackelberg (1704–1765) viienda lapse ja esimese pojana. Ta õppis 1753. aastal Leipzigi ülikoolis. Tema diplomaatiline tegevus algas 1764 Venemaa keisrinna Katariina II Eestimaa-visiidi ajal keisrinnaga tutvumisest. 1765 sai Lüganuse ülemkirikueestseisjaks. 1767. aastal sai ta Venemaa suursaadikuks (1766–1779) Hispaanias, 1771 keisrinna tegelikuks kammerhärraks.

1772 sai ta suursaadikuks (1772–1790) Rzeczpospolitas, kus korraldas Poola esimese jagamise. Tema esimene ülesanne sealjuures oli saavutada, et Poola seim ratifitseeriks Poola jagamise lepingu. Altkäemaksude abil ta saavutaski lepingu ratifitseerimise.Tadeusz Korzon, Wewnętrzne dzieje Polski za Stanisława Augusta, 1897, Kd. III, lk. 61–62. Saksa-Rooma keiser Joseph II andis talle 1775Reichsgrafendiplom für Otto Magnus von Stackelberg, ausgestellt von Kaiser Joseph II, d. d. Wien 1775 16. 5. Beiträge zur Kunde Ehst-, Liv- und Kurlands, BAND XVIII. KATALOG DER FAMILIENKUNDLICHEN AUSSTELLUNG ZU REVAL, 1933, Adelsdiplome, Wappenbriefe, Indigenatsurkunden, Adelsattestate., REVAL, 1934, seite 197  riigikrahvi tiitli. Samal aastal sai temast Malta rüütel.
pisi|Esimese Poola jagamise maadejaotus
Aastatel 1791–1793 oli ta Venemaa suursaadik Rootsis. 1795. aastal sai ta salanõuniku tiitli.

Teenete eest autasustati teda Poola Valge Kotka (1773), Aleksander Nevski ja Püha Andrease ordeniga.

Otto Magnus von Stackelbergile kuulusid Eestimaal Atsalama, Ereda, Hagemäe, Hirmuse, Jõetaguse, Kohtla, Pagari, Püssi, Purtse, Satsu, Väike-Pungerja, Väike-Soldina, Uue-Varudi mõis, Voorepera, Kuramaa kubermangus Ungurmuiža mõis ja Peterburi kubermangu Jamburgi maakonnas Narva valla Lilienbachi mõisa alad.

Perekond
Otto Magnus von Stackelberg abiellus 8/19. jaanuaril 1758 Sophia Gerdruta von Fölkersahmiga, järglased:
krahvinna Sophia Helena von Stackelberg (1758–1826), ablliellus Reinhold Wilhelm von Liphartiga
krahvinna Elisabeth Johanna von Stackelberg (1760–1837), abiellus parun Diedrich Ernst von Schöppingkiga
krahvinna Charlotte Fredrika von Stackelberg (1761–1774)
krahvinna Magdalena Julie von Stackelberg (1763–1774)
krahv Otto Johann von Stackelberg,  (14.06.1764 Kohtla – 02.02.1814 Tallinn), Venemaa keisririigi sõjaväelane (polkovnik),
krahv Gustav Ernst von Stackelberg, (1766–1850), Venemaa keisririigi diplomaat.

Sugupuu

Vaata ka
Stackelberg

Viited

Välislingid

Väljavõte Eestimaa rüütelkonna genealoogilisest käsiraamatust
Otto Magnus Stackelberg Nordisk familjebokis (rootsi keeles)
Дипломаты Российской империи: Оттон-Магнус Штакельберг

Kategooria:Eestimaa aadlikud
Otto Magnus (1736–1800)
Kategooria:Venemaa keisririigi diplomaadid
Kategooria:Baltisakslased
Kategooria:Püha Aleksander Nevski ordeni kavalerid
Kategooria:Sündinud 1736
Kategooria:Surnud 1800